《简鲍钦止》
宋代·吴则礼

翛然策羸马，偶造释子居。
欣与遁世士，共阅瞿昙书。
脱屣弄清泚，曲肱翳扶疏。
鸟起短筇外，钟鸣幽梦余。
高论信绝俗，磊落包六虚。
万古才一瞬，天地真蘧庐。
逸兴殊未已，恨彼白日徂。
讵觉厌尘滓，倘徉方自娱。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。